বাংলাদেশ আওয়ামী লীগ
বাংলাদেশ আওয়ামী লীগ () বাংলাদেশের একটি ঐতিহ্যবাহী এবং বর্তমান ক্ষমতাসীন রাজনৈতিক দল। এই রাজনৈতিক দলটির গোড়াপত্তন হয় ২৩ জুন ১৯৪৯ খ্রিস্টাব্দে পূর্ব পাকিস্তান আওয়ামী মুসলিম লীগ প্রতিষ্ঠার মধ্য দিয়ে। পরবর্তী কালে এর নাম ছিল নিখিল পাকিস্তান আওয়ামী লীগ। ১৯৭০ সাল থেকে এর নির্বাচনী প্রতীক নৌকা। বাংলাদেশের স্বাধীনতা যুদ্ধে ১৯৭১ সালে স্বাধীন রাষ্ট্র হিসাবে বাংলাদেশ প্রতিষ্ঠার পর এই সংগঠনটির নামাকরণ করা হয় "বাংলাদেশ আওয়ামী লীগ"।
জাতীয় গণমুক্তি ইউনিয়ন
জাতীয় গণমুক্তি ইউনিয়ন ১৯৭৩ সালে প্রতিষ্ঠিত বাংলাদেশি রাজনৈতিক দল। তেভাগা আন্দোলনের অন্যতম প্রধান নেতা হাজি মুহাম্মদ দানেশ এর প্রতিষ্ঠাতা। ১৯৭৫ সালে অন্যান্য সব রাজনৈতিক দল নিষিদ্ধ হওয়ার পর দলকে বাংলাদেশ কৃষক শ্রমিক আওয়ামী লীগের সাথে যুক্ত করা হয়। ১৯৮০ সালে দানেশ দলকে পুনরায় গঠন করেন। পরে গণতান্ত্রিক পার্টি গঠনের জন্য ইউনিয়ন বিলুপ্ত করা হয়।